
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

188. Προϋποθέσεις και διαδικασία χορήγησης και επέ¬ 
κταση αδειών οδήγησης και χειριστή υπηρεσιακών 
οχημάτων και μηχανημάτων στο προσωπικό της Ελ¬ 
ληνικής Αστυνομίας. 1 

ΑΠΟΦΑΣΕΙΣ 

Αλλαγή της επωνυμίας του Γραφείου Αντιπροσωπείας 


στην Ελλάδα της τράπεζας "Βαποα ΟοπιπίθΐΌίαΙθ 
ΙΐαΙίαηα δ.ρ.Α.", με έδρα το Μιλάνο, η άδεια λειτουρ¬ 
γίας του οποίου είχε παρασχεθεί με την απόφαση ΝΕ 

58/5/15.11.74. 2 

Ανάκληση της άδειας ίδρυσης και λειτουργίας του Γρα¬ 
φείου Αντιπροσωπείας της Εθνικής Τράπεζας της Ελ¬ 
λάδος Α.Ε. στην πόλη Μάλμοε της Σουηδίας που είχε 
παρασχεθεί με την απόφαση ΝΕ 238/21/24.5.79. 3 

Διορθώσεις Σφαλμάτων 

Διόρθωση σφάλματος στο 156 Π.Δ/γμα αρμοδιότητας 
Υπ. Οικονομικών. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 188 
Προϋποθέσεις και διαδικασία χορήγησης και επέκταση αδει¬ 
ών οδήγησης και χειριστή υπηρεσιακών οχημάτων και μη¬ 
χανημάτων στο προσωπικό της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11, παρ. 1, εδάφ. α' και ζ' του 
Ν. 1481/1984 "Οργανισμός Υπουργείου Δημόσιας Τάξης" (Α'- 
152),όπως αντικαταστάθηκε με το άρθρο 1, παρ. 1 του 
Ν. 1590/1986 (Α'- 49). 

2. Τις διατάξεις του άρθρου 28 παρ. 1 του Ν.2800/2000 "Α¬ 
ναδιάρθρωση Υπηρεσιών Υπουργείου Δημόσιας Τάξης, σύ¬ 
σταση Αρχηγείου Ελληνικής Αστυνομίας και άλλες διατά¬ 
ξεις" (Α'- 41). 

3. Τις διατάξεις του άρθρου 29Ατου Ν. 1558/1985 "Κυβέρ¬ 


νηση και Κυβερνητικά όργανα" (Α-137), το οποίο προστέθη¬ 
κε με το άρθρο 27του Ν.2081/1992 (Α-154) και αντικαταστά- 
θηκεμετο άρθρο 1 του Ν.2469/1997 (Α'- 38). 

4. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του κρατικού προ¬ 
ϋπολογισμού. 

5. Την υπ' αριθμ. 297/2001 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δημό¬ 
σιας Τάξης, αποφασίζουμε: 

Άρθρο 1. 

Υπηρεσιακές άδειες οδήγησης. 

1. Στο Αστυνομικό προσωπικό, τους Συνοριακούς Φύλακες 
και τους Ειδικούς Φρουρούς, χορηγείται από τη Διεύθυνση 
Τεχνικών του Αρχηγείου Ελληνικής Αστυνομίας, άδεια οδή¬ 
γησης υπηρεσιακών οχημάτων και άδεια χειριστή ειδικών υ¬ 
πηρεσιακών μηχανημάτων και οχημάτων, σύμφωνα με όσα ο¬ 
ρίζονται στα επόμενα άρθρα. 

2. Το Αστυνομικό προσωπικό, οι Συνοριακοί Φύλακες και οι 
Ειδικοί Φρουροί, που κατέχουν υπηρεσιακή άδεια οδήγησης 
ή άδεια οδήγησης των Υπηρεσιών Μεταφορών και Επικοινω¬ 
νιών των Νομαρχιακών Αυτοδιοικήσεων, υποχρεούνται να 
καλύπτουν υπηρεσιακές ανάγκες οδηγών, ανεξάρτητα αν α¬ 
πασχολούνται μόνιμα ή περιστασιακά στην οδήγηση υπηρε¬ 
σιακών οχημάτων. 

Άρθρο 2. 

Προϋποθέσεις χορήγησης. 

1. Η άδεια οδήγησης υπηρεσιακών οχημάτων χορηγείται: 

α. Στο Αστυνομικό προσωπικό, τους Συνοριακούς Φύλακες 

και τους Ειδικούς Φρουρούς, που δεν γνωρίζουν οδήγηση, ύ¬ 
στερα από εκπαίδευση κατά τη διαδικασία του άρθρου 3 του 
παρόντος. 

β. Στο Αστυνομικό προσωπικό, τους Συνοριακούς Φύλακες 
και τους Ειδικούς Φρουρούς, που γνωρίζουν οδήγηση, αλλά 
δεν κατέχουν την απαιτούμενη άδεια, σύμφωνα με τη διαδι¬ 
κασία του άρθρου 6 του παρόντος. 

2. Η άδεια χειριστή ειδικών υπηρεσιακών μηχανημάτων και 
οχημάτων χορηγείται στο Αστυνομικό προσωπικό, τους Συ¬ 
νοριακούς Φύλακες και τους Ειδικούς Φρουρούς, σύμφωνα 
με τις προϋποθέσεις και τη διαδικασία του άρθρου 8 του πα¬ 
ρόντος. 

Άρθρο 3. 

Προσόντα - Εκπαίδευση υποψηφίων οδηγών 

1. Οι υποψήφιοι οδηγοί της παραγράφου 1, εδάφιο α' του 

άρθρου 2 του παρόντος, που επιθυμούν να αποκτήσουν υ¬ 
πηρεσιακή άδεια οδήγησης, υποβάλλουν ιεραρχικά στη Σχο¬ 
λή Οδηγών τα δικαιολογητικά της παραγράφου 1 του άρ¬ 
θρου 9 του παρόντος. Οι ανωτέρω καλούνται ανάλογα με τις 
υπηρεσιακές ανάγκες για θεωρητική και πρακτική εκπαίδευ¬ 
ση, η διάρκεια της οποίας ορίζεται σε είκοσι (20) εργάσιμες 
ημέρες, με απόφαση του Προϊσταμένου Επιτελείου του Αρ¬ 
χηγείου Ελληνικής Αστυνομίας. 

2. Οι υποψήφιοι οδηγοί δεν πρέπει να έχουν υπερβεί το 35ο 
έτος της ηλικίας τους και πρέπει να πληρούν τις ελάχιστες 
προϋποθέσεις υγείας που ορίζονται από τις εκάστοτε ισχύου- 
σες διατάξεις του Υπουργείου Μεταφορών και Επικοινωνιών. 

3. Η διδακτέα ύλη ορίζεται στο πρόγραμμα εκπαίδευσης 
που συντάσσεται από τη Σχολή Οδηγών. 

4. Η εκπαίδευση έχει ως σκοπό: 

α. Τη θεωρητική κατάρτιση του υποψηφίου, όσον αφορά 
τον τρόπο λειτουργίας των διαφόρων τύπων κινητήρων, μη¬ 
χανισμών και οργάνων των οχημάτων. 

β. Τη διαπίστωση, ανεύρεση και διόρθωση των ελαφρών 
βλαβών. 

γ. Τη γνώση των κανόνων του Κώδικα Οδικής Κυκλοφο¬ 
ρίας. 

δ. Την πρακτική εξάσκηση του υποψηφίου στην οδήγηση, 
το χειρισμό και τη συντήρηση των αστυνομικών αυτοκινήτων. 

5. Η εκπαίδευση πραγματοποιείται από αστυνομικούς εκ- 
γυμναστές υποψηφίων οδηγών στην έδρα της Σχολής Οδη¬ 
γών της Ελληνικής Αστυνομίας ή στην έδρα άλλης Αστυνομι¬ 
κής Υπηρεσίας που θα ορίζεται με απόφαση του Προϊσταμέ¬ 
νου Επιτελείου του Αρχηγείου Ελληνικής Αστυνομίας. 

Άρθρο 4. 

Διακοπή εκπαίδευσης. 

1. Υποψήφιοι οδηγοί που εντός των πέντε πρώτων ημερών 
πραγματικής εκπαίδευσης θεωρούνται ως ακατάλληλοι 
προς συνέχιση αυτής, παραπέμπονται απάτη Σχολή Οδηγών 
ενώπιον της Επιτροπής του άρθρου 5 του παρόντος, η οποία 
μετά από εξέταση αυτών αποφαίνεται αιτιολογημένα για την 
καταλληλότητα ή μη αυτών προς συνέχιση της εκπαίδευσής 
τους, συντάσσοντας σχετικό πρακτικό. Το πρακτικό αυτό υ¬ 
ποβάλλεται στη Διεύθυνση Τεχνικών Εφαρμογών, η οποία 
διατάσσει την επιστροφή των κριθέντων ως ακαταλλήλων 
στις Υπηρεσίες τους. Αυτοί δεν δύνανται να εισαχθούν πάλι 
στην ανωτέρω Σχολή. 

2. Υποψήφιοι οδηγοί, ανεξάρτητα από την επίδοσή τους 
στην εκπαίδευση, δύνανται να αποπεμφθούν από τη Σχολή, 
για λόγους πειθαρχίας ή εφόσον κωλύθηκαν κατά τη διάρ¬ 
κεια αυτής για οποιοδήποτε λόγο, συνέχεια ή τμηματικά, για 
χρόνο μεγαλύτερο του ενός εβδόμου (1/7) των πραγματικών 
ημερών εκπαίδευσης, ύστερα από πρόταση αυτής, με από¬ 
φαση του Διευθυντού της Διεύθυνσης Τεχνικών Εφαρμογών. 
Οι αποπεμπόμενοι δύναται να επανέλθουνπρος εκπαίδευση, 
πλην αυτών που αποπέμφθηκαν για πειθαρχικούς λόγους. 

Άρθρο 5. 

Εξέταση υποψηφίων οδηγών. 

1. Μετά τη λήξη της εκπαίδευσης που προβλέπεται από το 
άρθρο 3 του παρόντος, οι υποψήφιοι οδηγοί υποβάλλονται 
σε θεωρητική και πρακτική εξέταση για την απόκτηση υπη¬ 
ρεσιακής άδειας οδήγησης, σύμφωνα με τα ισχύοντα κάθε 
φορά για τις άδειες οδήγησης του Υπουργείου Μεταφορών 
και Επικοινωνιών, σε υπηρεσιακά οχήματα ενώπιον Επιτρο¬ 
πής που αποτελείται από: 

α. Το Διοικητή της Σχολής Οδηγών της Διεύθυνσης Τεχνι¬ 
κών Εφαρμογών ή το νόμιμο αναπληρωτή του, ως Πρόεδρο. 

β. Έναν Αξιωματικό του Συνεργείου Οχημάτων της Διεύ¬ 
θυνσης Τεχνικών Εφαρμογών. 


γ. Έναν εκπαιδευτή - εκγυμναστή οδηγών. 

2. Η Επιτροπή αυτή συγκροτείται με απόφαση του Προϊ¬ 
σταμένου Κλάδου Οικονομικοτεχνικών και Πληροφορικής 
του Αρχηγείου Ελληνικής Αστυνομίας, ύστερα από πρόταση 
της Διεύθυνσης Τ εχνικών Εφαρμογών και με πρακτικό της α- 
ποφαίνεται, για καθένα υποψήφιο χωριστά, αν κρίνεται ικα¬ 
νός για την απόκτηση της άδειας οδήγησης. Στο πρακτικό α¬ 
ναγράφεται η κατηγορία της άδειας, όπως αυτή προβλέπε- 
ται από τις διατάξεις του εκάστοτε ισχύοντος Κώδικα Οδικής 
Κυκλοφορίας. Για όσους δεν κρίνονται ικανοί συντάσσεται 
ξεχωριστό πρακτικό. Τ α πρακτικά αυτά υποβάλλονται από τη 
Σχολή Οδηγών μαζί με όλα τα δικαιολογητικά στη Διεύθυνση 
Τεχνικών του Αρχηγείου Ελληνικής Αστυνομίας, για την έκ¬ 
δοση των αδειών οδήγησης όσων κρίθηκαν ικανοί και τηρού¬ 
νται στο αρχείο αυτής. Οι χορηγούμενες άδειες λαμβάνουν 
αύξοντα αριθμό από το βιβλίο αδειών και χειριστών, που τη¬ 
ρείται από τη Διεύθυνση Τεχνικών του Αρχηγείου Ελληνικής 
Αστυνομίας και υπογράφονται από τον οικείο Διευθυντή ή το 
νόμιμο αναπληρωτή του. 

3. Υποψήφιος που δεν κρίθηκε ικανός, επανεξετάζεται σύμ¬ 
φωνα με τα οριζόμενα στις εκάστοτε ισχύουσες διατάξεις 
του Υπουργείου Μεταφορών και Επικοινωνιών. Στην περί¬ 
πτωση αυτή για τη συμμετοχή του στις εξετάσεις, πέραν του 
εξαμήνου, απαιτείται η υποβολή νέων ιατρικών γνωματεύσε¬ 
ων. 

4. Η Σχολή Οδηγών τηρεί βιβλίο εκπαίδευσης οδηγών, στο 
οποίο αναγράφονται τα ονοματεπώνυμα των εκπαιδευομέ- 
νων χωριστά για κάθε εκπαιδευτική περίοδο, η χρονολογία έ¬ 
ναρξης και λήξης της εκπαίδευσης, η κατηγορία της άδειας 
και ο αριθμός αυτής. 

Άρθρο 6. 

Εξέταση οδηγών χωρίς εκπαίδευση. 

1. Οι υποψήφιοι οδηγοί της παραγράφου 1, εδάφιο β' του 
άρθρου 2 του παρόντος, που επιθυμούν να αποκτήσουν υ¬ 
πηρεσιακή άδεια οδήγησης, υποβάλλουν ιεραρχικά στη Σχο¬ 
λή Οδηγών τα δικαιολογητικά της παραγράφου 1 του άρ¬ 
θρου 9 του παρόντος. 

2. Η Σχολή Οδηγών παραπέμπει τους ανωτέρω στην Επι¬ 
τροπή του άρθρου 5 του παρόντος, η οποία προβαίνει στην, 
χωρίς προηγούμενη εκπαίδευση, θεωρητική και πρακτική ε¬ 
ξέταση των υποψηφίων και αποφαίνεται για την ικανότητα ή 
μη αυτών, συντάσσοντας σχετικό πρακτικό. 

3. Τα δικαιολογητικά μαζί με το πρακτικό της Επιτροπής υ¬ 
ποβάλλονται από τη Σχολή Οδηγών στη Διεύθυνση Τεχνικών 
του Αρχηγείου Ελληνικής Αστυνομίας, για την έκδοση της 
προτεινόμενης υπηρεσιακής άδειας. 

4. Εξεταζόμενος που δεν κρίθηκε ικανός, επανεξετάζεται 
σύμφωνα με τα οριζόμενα στις εκάστοτε ισχύουσες διατά¬ 
ξεις του Υπουργείου Μεταφορών και Επικοινωνιών. Στην πε¬ 
ρίπτωση αυτή για τη συμμετοχή του στις εξετάσεις, πέραν 
του εξαμήνου, απαιτείται η υποβολή νέων ιατρικών γνωμα¬ 
τεύσεων. 

Άρθρο 7. 

Επέκταση υπηρεσιακών αδειών. 

1. Οι Υπηρεσίες της Ελληνικής Αστυνομίας, προκειμένου 
να καλύψουντις ανάγκες τους σε οδηγούςτων υπηρεσιακών 
αυτοκινήτων, προτείνουν τους πλέον ικανούς οδηγούς για 
εκπαίδευση προς επέκταση της κατεχόμενης άδειας οδήγη¬ 
σης. Οι προτεινόμενοι για την επέκταση της υπηρεσιακής ά¬ 
δειας, εκπαιδεύονται στη Σχολή Οδηγών επί 20ήμερον, σύμ¬ 
φωνα με τις διατάξεις του άρθρου 3 του παρόντος, με εξαί¬ 
ρεση τα οριζόμενα στην παράγραφο 2 αυτού, και στη 
συνέχεια υποβάλλονται στις εξετάσεις που προβλέπονται α¬ 
πό τις διατάξεις που ισχύουν για την επέκταση των αδειών ο- 

δήγησης. Οι ανωτέρω εξετάζονται από την Επιτροπή του άρ¬ 
θρου 5 του παρόντος σε υπηρεσιακά οχήματα. Η επιτροπή α- 
ποφαίνεται για την ικανότητα ή μη των υποψηφίων συντάσ- 
σοντας σχετικό πρακτικό. 

2. Επέκταση της υπηρεσιακής άδειας οδήγησης, χωρίς εκ¬ 
παίδευση, μπορούν να ζητήσουν και όσοι Αστυνομικοί, Συνο¬ 
ριακοί Φύλακες και Ειδικοί Φρουροί δεν προτάθηκαν από την 
Υπηρεσία τους, αλλά το επιθυμούν, υποβάλλοντας ιεραρχι¬ 
κά σχετική αίτηση στη Σχολή Οδηγών. 

3. Μετά το πέρας της εξέτασης, η Σχολή Οδηγών υποβάλ¬ 
λει στη Διεύθυνση Τεχνικών του Αρχηγείου Ελληνικής Αστυ¬ 
νομίας, πρακτικό κριθέντων ικανών μαζί με τις κατεχόμενες 
από αυτούς υπηρεσιακές άδειες οδήγησης για την επέκτασή 
τους. 

Άρθρο 8. 

Άδεια χειριστή ειδικών αστυνομικών μηχανημάτων. 

1. Στο Αστυνομικό προσωπικό, στους Συνοριακούς Φύλα¬ 
κες και στους Ειδικούς Φρουρούς, που κατέχουν υπηρεσια¬ 
κή άδεια οδήγησης κατηγορίας Β' και άνω και έχουν χρησι¬ 
μοποιηθεί στην οδήγηση αστυνομικών αυτοκινήτων μπορεί 
να χορηγηθεί, μετά από προηγούμενη εκπαίδευση και εξέτα¬ 
ση, άδεια χειριστή ειδικών υπηρεσιακών μηχανημάτων και 
αυτοκινήτων. Προς το σκοπό αυτό οι Υπηρεσίες της Ελληνι¬ 
κής Αστυνομίας, προκειμένου να καλύψουν τις ανάγκες σε 
χειριστές, προτείνουν τους πλέον ικανούς οδηγούς. Η εκπαί¬ 
δευση διαρκεί τουλάχιστον δέκα (10) εργάσιμες ημέρες. 

2. Η εκπαίδευση πραγματοποιείται στη Σχολή Οδηγών της 
Ελληνικής Αστυνομίας ή σε άλλους κατάλληλους χώρους με 
ειδικά υπηρεσιακά ή άλλα μηχανήματα, από εκπαιδευτές α¬ 
στυνομικούς που κατέχουν άδεια χειριστή ειδικών υπηρεσια¬ 
κών μηχανημάτων και αυτοκινήτων ή εν ελλείψει από άλλους 
κατάλληλους χειριστές. 

3. Η εξέταση των υποψηφίων πραγματοποιείται από την ε¬ 
πιτροπή του άρθρου 5 του παρόντος, της οποίας απαραίτη¬ 
τα ένα μέλος πρέπει να κατέχει άδεια χειριστή ειδικών υπη¬ 
ρεσιακών μηχανημάτων και αυτοκινήτων. Σε περίπτωση που 
κανένα μέλος της επιτροπής δεν κατέχει άδεια ικανότητας 
χειριστή, ορίζεται αντί του Αξιωματικού του Συνεργείου Οχη- 
μάτωντης Διευθύνσεως Τεχνικών Εφαρμογών, αστυνομικός 
που κατέχει την άδεια αυτή. Η επιτροπή αποφαίνεται για την 
ικανότητα ή μη των υποψηφίων συντάσσοντας σχετικό πρα¬ 
κτικό. 

4. Μετά το πέρας της εξέτασης, η Σχολή Οδηγών της Ελ¬ 
ληνικής Αστυνομίας υποβάλλει στη Διεύθυνση Τεχνικών του 
Αρχηγείου Ελληνικής Αστυνομίας, πρακτικό κριθέντων ικα¬ 
νών μαζί με τις κατεχόμενες από αυτούς υπηρεσιακές άδειες 
οδήγησης, προκειμένου αυτή καταχωρήσει στις υπηρεσια¬ 
κές άδειες την εκπαίδευση στο χειρισμό των ειδικών υπηρε¬ 
σιακών μηχανημάτων και αυτοκινήτων. 

Άρθρο 9. 

Δικαιολογητικά. 

1. Οι υποψήφιοι οδηγοί, προκειμένου αποκτήσουν υπηρε¬ 
σιακή άδεια υποβάλλουν τα παρακάτω δικαιολογητικά: 

α. Αίτηση ότι επιθυμούν να εκπαιδευτούν ή να εξετασθούν 
κατά περίπτωση. Επί των αιτήσεων απαιτείται γνωμάτευση 
του διοικητή της Υπηρεσίας τους, ότι οι αιτούντες δεν έχουν 
συνήθειες και ροπές αντίθετες με τις υποχρεώσεις του οδη¬ 
γού. 

β. Μία πρόσφατη έγχρωμη φωτογραφία τύπου ταυτότη¬ 
τας, με στολή. 

γ. Ιατρικές γνωματεύσεις (Παθολόγου-Οφθαλμίατρου) 
των εκτελούντων την Υγειονομική Υπηρεσία Ιατρών. 

2. Για την επέκταση της κατεχόμενης άδειας ή την καταχώ- 
ρηση της εκπαίδευσης στο χειρισμό ειδικών υπηρεσιακών 


μηχανημάτων και αυτοκινήτων οι οδηγοί υποβάλλουν σχετι¬ 
κή αίτηση, καθώς και την υπηρεσιακή άδεια οδήγησης. 

Άρθρο 10. 

Ισχύς αδειών - 

Αντικατάσταση λόγω φθοράς ή απώλειας. 

1. Οι άδειες εκδίδονται σε ειδικό έντυπο, ο τύπος του οποί¬ 
ου καθορίζεται με απόφαση του Προϊσταμένου Κλάδου Οι- 
κονομικοτεχνικών και Πληροφορικής του Αρχηγείου Ελληνι¬ 
κής Αστυνομίας, φέρουν φωτογραφία του οδηγού και ισχύ¬ 
ουν μέχρι της με οιονδήποτε τρόπον εξόδου των κατόχων 
τους από το Σώμα της Ελληνικής Αστυνομίας. 

2. Τα έντυπα των υπηρεσιακών αδειών οδήγησης των ε- 
ξερχόμενων από το Σώμα της Ελληνικής Αστυνομίας, επι- 
στρέφονται στη Διεύθυνση Τεχνικών του Αρχηγείου Ελληνι¬ 
κής Αστυνομίας, από τις αρμόδιες υπηρεσίες εκτελέσεως 
των εκδιδομένων αποφάσεων απολύσεως ή αποστρατείας, η 
οποία μεριμνά για την καταστροφή τους και ενημέρωση του 
αρχείου της. 

3. Σε περίπτωση απώλειας, φθοράς ή κλοπής άδειας ικα¬ 
νότητας οδηγού υπηρεσιακών οχημάτων ενεργείται διοικητι¬ 
κή εξέταση για εξακρίβωση των συνθηκών απώλειας, φθο¬ 
ράς ή κλοπής και τον καταλογισμό ευθυνών, αν συντρέχουν 
λόγοι προς τούτο. 

Η άδεια, η οποία έχει απολεσθεί, φθαρεί ή κλαπεί, αντικα¬ 
θίσταται με αντίγραφο αυτής, χορηγούμενο από την Διεύ¬ 
θυνση Τεχνικώντου Αρχηγείου Ελληνικής Αστυνομίας, ύστε¬ 
ρα από αίτηση του ενδιαφερομένου και πρόταση της Υπηρε¬ 
σίας του. 

Άρθρο 11. 

Οδηγοί οχημάτων. 

1. Οι ανάγκες της Ελληνικής Αστυνομίας σε οδηγούς - χει¬ 
ριστές οχημάτων καλύπτονται από Αρχιφύλακες μη παρα¬ 
γωγικής σχολής, Αστυφύλακες, Συνοριακούς Φύλακες και 
Ειδικούς Φρουρούς, που είναι εφοδιασμένοι με υπηρεσιακή 
άδεια ικανότητας οδηγού - χειριστού, που έχει εκδοθεί από 
την αρμόδια Υπηρεσία ή με άδεια οδήγησης των Υπηρεσιών 
Μεταφορών & Επικοινωνιών των Νομαρχιακών Αυτοδιοική¬ 
σεων και επιλέγονται μεταξύ των ικανότερων, των πλέον έ¬ 
μπειρων και των καταλληλότερων, από απόψεως πειθαρχίας 
και συμπεριφοράς. Οι οδηγοί χρεώνονται με απόδειξη τα ο¬ 
χήματα, καθώς και όλα τα παρελκόμενα και συνοδευτικά έγ¬ 
γραφα αυτών. Είναι δυνατή η χρέωση του ιδίου οχήματος σε 
δύο ή και περισσότερους οδηγούς. 

2. Οι Αξιωματικοί, οι Ανθυπαστυνόμοι και οι Αρχιφύλακες 
παραγωγικής σχολής, κάτοχοι υπηρεσιακής άδειας οδήγη¬ 
σης ή άδειας οδήγησης των Υπηρεσιών Μεταφορών και Επι¬ 
κοινωνιών των Νομαρχιακών Αυτοδιοικήσεων, επιτρέπεται 
να οδηγούν υπηρεσιακά οχήματα σε περίπτωση που η Υπη¬ 
ρεσία στερείται υπευθύνου οδηγού και υπάρχει έκτακτη α¬ 
νάγκη να κινηθείτο όχημα για εκτέλεση υπηρεσίας ή εφόσον 
τούτο κρίνεται επιβεβλημένο ένεκα της διάρθρωσης και των 
αναγκών της Υπηρεσίας. Στις περιπτώσεις αυτές, οι ανωτέ¬ 
ρω πρέπει να έχουν γραπτή ή προφορική έγκριση του προϊ¬ 
σταμένου τους Αξιωματικού. Είναι δυνατή η προσωρινή ή μό¬ 
νιμη χρέωση των υπηρεσιακών οχημάτων και σε Αξιωματι¬ 
κούς, Ανθυπαστυνόμους και Αρχιφύλακες παραγωγικής 
σχολής. 

3. Στο πολιτικό προσωπικό της Ελληνικής Αστυνομίας ανα¬ 
τίθεται οδήγηση υπηρεσιακών οχημάτων, εφόσοντούτο έχει 
προσληφθεί για το σκοπό αυτό και κατέχει την απαιτούμενη, 
κατά περίπτωση, άδεια οδήγησης των Υπηρεσιών Μεταφο¬ 
ρών και Επικοινωνιών των Νομαρχιακών Αυτοδιοικήσεων. 

Επίσης, επιτρέπεται η κατ’ εξαίρεση οδήγηση υπηρεσια¬ 
κών αυτοκινήτων από μόνιμο ή με σύμβαση ιδιωτικού δικαίου 




2346 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πολιτικό προσωπικό, που κατέχει την απαιτούμενη, κατά πε¬ 
ρίπτωση, άδεια οδήγησης, ανεξάρτητα από την κατηγορία, 
κλάδο ή ειδικότητα στην οποία ανήκει, ύστερα από έγκριση 
του αρμόδιου οργάνου. 

4. Οι νεοεξερχόμενοι της Σχολής Οδηγών, οδηγοί επιβατι¬ 
κών αυτοκινήτων Β' κατηγορίας, λαμβάνοντες άδεια οδήγη¬ 
σης κατά τη διαδικασία του άρθρου 5 του παρόντος, διατίθε¬ 
νται ως συνοδηγοί υπηρεσιακών οχημάτων για ένα (1) μήνα, 
μετά τον οποίο παραδίδεται σε αυτούς το όχημα προς οδή¬ 
γηση. 

Άρθρο 12. 

Καθήκοντα και υποχρεώσεις οδηγών. 

1. Οι οδηγοί υπηρεσιακών οχημάτων υποχρεούνται να ε¬ 
φαρμόζουν απαρέγκλιτα τις περί κυκλοφορίας οχημάτων 
διατάξεις και όλες τις οδηγίες και εντολές που περιλαμβάνο¬ 
νται στα συνοδευτικά έγγραφα, βιβλία και βιβλιάρια, καθώς 
και στις σχετικές με την οδήγηση, κίνηση, διάθεση, συντήρη¬ 
ση και έλεγχο των υπηρεσιακών οχημάτων Κανονιστικές Δια¬ 
ταγές ή Κανονισμούς της Ελληνικής Αστυνομίας, υπόκεινται 
δε στις εκάστοτε διατάξεις, που αφορούν στις υποχρεώσεις 
των οδηγών Κρατικών αυτοκινήτων. 

2. Ειδικότερα έχουν τα ακόλουθα καθήκοντα και υποχρεώ¬ 
σεις: 

α. Ευθύνονται για την καλή κατάσταση και συντήρηση του 
οχήματος που έχουν χρεωθεί, των εργαλείων και παρελκό¬ 
μενων αυτού, τηρούντες με σχολαστικότητα το σύστημα κα¬ 
θηκόντων συντηρήσεως. 

β. Ευθύνονται για κάθε απώλεια ή βλάβη του οχήματος ή 
του φορτίου οφειλόμενη σε υπαιτιότητά τους, ως και για υ¬ 
περβολική φόρτωση του οχήματος. 

γ. Φροντίζουν για τον ανεφοδιασμό του οχήματος με καύ¬ 
σιμα, έλαιο και νερό και προβαίνουν σε κάθε αναγκαία ενέρ¬ 
γεια, ώστε να είναι σε κάθε στιγμή έτοιμο προς κίνηση. 

δ. Ευθύνονται για την κανονική τήρηση των βιβλιαρίων ή ε¬ 
ντύπων που συνοδεύουντο όχημα. 

ε. Αναφέρουν εγκαίρως τις βλάβεςτου οχήματόςτους, η α¬ 
ποκατάσταση των οποίων, δε δύναται να γίνει απ’ αυτούς. 

στ. Οφείλουν να γνωρίζουν τη χρήση των πυροσβεστικών 
συσκευών του οχήματόςτους. 

3. Επιπλέον οι οδηγοί προ της εκκίνησης οφείλουν να βε¬ 
βαιώνονται: 

α. Αν το ψυγείο είναι γεμάτο νερό και το σύστημα ψύξης 
δεν έχει διαρροές. 

β. Αν το έλαιο ευρίσκεται στο κανονικό ύψος και το σύστη¬ 
μα λίπανσης λειτουργεί καλώς. 

γ. Αν έχει την απαιτούμενη ποσότητα καυσίμου και δεν πα¬ 
ρουσιάζει διαρροές το σύστημα τροφοδότησης. 

δ. Αν το ηλεκτρικό σύστημα του οχήματος λειτουργεί κα¬ 
λώς. 

ε. Αν τα ελαστικά είναι σε καλή κατάσταση και έχουν την α¬ 
νάλογη πίεση. 

στ. Αν λειτουργεί καλώς το σύστημα διεύθυνσης, 
ζ. Αν λειτουργεί καλώς το σύστημα πέδησης (φρένα), 
η. Αν υπάρχουν στο όχημα τα αναγκαιούντα εργαλεία και 
ανταλλακτικά, ο πυροσβεστήρας, οι αντιολισθητικές αλυσί¬ 
δες και αναψυκτικό στο ψυγείο. 

Άρθρο 13. 

Αφαίρεση υπηρεσιακής άδειας οδήγησης. 

1. Η υπηρεσιακή άδεια οδήγησης αφαιρείται ως ακολού¬ 
θως: 

α. Προσωρινά και για διάστημα μέχρι ένα (1) έτος, με από¬ 
φαση του Διευθυντού της οικείας Αστυνομικής Διεύθυνσης ή 
Διεύθυνσης Αστυνομίας ή εξομοιούμενης Κεντρικής ή Περι¬ 


φερειακής Υπηρεσίας, μετά από πρόταση του προϊσταμένου 
του οδηγού διοικητή αξιωματικού ή και αυτεπαγγέλτως, για 
λόγους πειθαρχίας, για ραθυμία κατά την εκτέλεση των κα¬ 
θηκόντων του οδηγού, για παραβάσεις των περί κυκλοφο¬ 
ρίας οχημάτων διατάξεων, για ανάρμοστη συμπεριφορά κα¬ 
τά την εκτέλεση των καθηκόντων του οδηγού, για άρνηση ή 
αδιαφορία οδηγού να βοηθήσει στην άρτια κατάρτιση νέου 
οδηγού υπηρεσιακών οχημάτων και για παραλείψεις σχετι¬ 
κές με την καλή κατάσταση, τη συντήρηση του οχήματος, 
των εργαλείων, των παρελκομένων και των συνοδευτικών εγ¬ 
γράφων αυτού. 

Κατά της απόφασης προσωρινής αφαίρεσης επιτρέπεται η 
άσκηση προσφυγής ενώπιον του οικείου Γ ενικού Αστυνομι¬ 
κού Διευθυντού ή Διευθυντού της Αστυνομικής Ακαδημίας 
προκειμένου για το προσωπικό των Υπηρεσιών που υπάγο¬ 
νται στην αρμοδιότητά τους ή ενώπιον του Προϊσταμένου 
Κλάδου Οικονομικοτεχνικών και Πληροφορικήςτου Αρχηγεί¬ 
ου Ελληνικής Αστυνομίας προκειμένου για το προσωπικό 
των Υπηρεσιών των Κλάδων του Αρχηγείου ή των αυτοτελών 
Κεντρικών Υπηρεσιών, μέσα σε αποκλειστική προθεσμία δέ¬ 
κα (10) ημερών από την κοινοποίησή της. Η άσκηση της προ¬ 
σφυγής δεν αναστέλλει την εκτέλεση της απόφασης. 

β. Οριστικά με απόφαση του οικείου Γενικού Αστυνομικού 
Διευθυντού ή Διευθυντού Αστυνομικής Ακαδημίας ή του 
Προϊσταμένου Κλάδου Οικονομικοτεχνικών και Πληροφορι¬ 
κής του Αρχηγείου Ελληνικής Αστυνομίας για το προσωπικό 
των Υπηρεσιών τους, σύμφωνα με τα αναφερόμενα στο 
προηγούμενο εδάφιο, μετά από πρόταση των ιεραρχικά 
προϊσταμένων του οδηγού ή και αυτεπαγγέλτως, για σοβα¬ 
ρούς λόγους πειθαρχίας, υγείας και για επανειλημμένες πα¬ 
ραβάσεις των περί κυκλοφορίας οχημάτων διατάξεων, από 
τις οποίες κρίνεται ότι η περαιτέρω οδήγηση οχήματος απ’ 
αυτόν αποβαίνει επικίνδυνη για επιβάτες, πεζούς, όχημα και 
τελικά επιβλαβής για το συμφέρον του Σώματος. 

Κατά της απόφασης οριστικής αφαίρεσης επιτρέπεται η ά¬ 
σκηση προσφυγής ενώπιον του Προϊσταμένου του Επιτελεί¬ 
ου του Αρχηγείου Ελληνικής Αστυνομίας, μέσα σε αποκλει¬ 
στική προθεσμία δέκα (10) ημερών από την κοινοποίησή της. 
Η άσκηση της προσφυγής δεν αναστέλλει την εκτέλεση της 
απόφασης. Επαναχορήγηση άδειας οδήγησης που αφαιρέ- 
θηκε οριστικά δεν επιτρέπεται. 

2. Προκειμένου για το προσωπικό του Επιτελείου Υπηρε¬ 
σιών επιπέδου Γενικής Αστυνομικής Διεύθυνσης η αρμοδιό¬ 
τητα τόσο για την προσωρινή, όσο και για την οριστική αφαί¬ 
ρεση της άδειας οδήγησης ανήκει στον Διευθυντή της οικεί¬ 
ας Υπηρεσίας και η προσφυγή ασκείται ενώπιον του 
Προϊσταμένου του Επιτελείου του Αρχηγείου. Κατά τα λοιπά 
εφαρμόζονται οι διατάξεις της προηγούμενης παραγράφου. 

3. Για τους αποσπασμένους σε Υπηρεσίες εκτός της Ελλη¬ 
νικής Αστυνομίας η κατά την προηγούμενη παράγραφο αρ¬ 
μοδιότητα ανήκει σε πρώτο βαθμό στο Διευθυντή της Υποδι¬ 
εύθυνσης Εσωτερικών Λειτουργιών του Αρχηγείου και σε 
δεύτερο βαθμό στον Προϊστάμενο του Κλάδου Οικονομικο- 
τεχνικών και Πληροφορικήςτου Αρχηγείου. 

4. Οι διατάξεις των προηγουμένων παραγράφων έχουν α¬ 
νάλογη εφαρμογή και για τους Αστυνομικούς, Συνοριακούς 
Φύλακες και Ειδικούς Φρουρούς οδηγούς υπηρεσιακών ο¬ 
χημάτων που κατέχουν άδεια οδήγησης των Υπηρεσιών Με¬ 
ταφορών και Επικοινωνιών των Νομαρχιακών Αυτοδιοικήσε¬ 
ων, με τη διαφορά ότι από αυτούς δεν αφαιρείται η ως άνω ά¬ 
δεια, αλλά τίθενται προσωρινά ή μόνιμα, με ανάλογη 
απόφαση, εκτός υπηρεσίας οδηγού. 

5. Για τους οδηγούς πολιτικούς υπαλλήλους εφαρμόζονται 
οι διατάξεις του Κ.Ο.Κ., σε συνδυασμό με τις διατάξεις του Υ¬ 
παλληλικού Κώδικα. 

Άρθρο 14. 

Τελικές - Μεταβατικές διατάξεις. 

1. Οι εκδοθείσες άδειες από τα πρώην Αρχηγεία Χωροφυ¬ 
λακής και Αστυνομίας Πόλεων, καθώς και αυτές που εκδό- 
θηκαν από την Διεύθυνση Τεχνικών του Υπουργείου Δημό¬ 
σιας Τάξης, μετά από την ενοποίηση των δύο Αστυνομικών 
Σωμάτων, εξακολουθούν να ισχύουν χωρίς κανένα περιορι¬ 
σμό και οι κάτοχοι αυτών δύνανται να οδηγούν υπηρεσιακά 
οχήματα. 

2. Στους επανακατατασσόμενους στο Σώμα της Ελληνικής 
Αστυνομίας, επαναχορηγείται, με αίτησή τους, η κατεχόμενη 
προ της απολύσεώς τους άδεια, χωρίς άλλη διαδικασία. 

Άρθρο 15. 

Καταργούμενες διατάξεις. 

Από την έναρξη ισχύος του παρόντος, καταργούνται οι δια¬ 
τάξεις του Π.Δ. 302/1993 "Προϋποθέσεις και διαδικασία χο¬ 
ρήγησης και επέκτασης αδειών οδήγησης και χειριστή υπη¬ 
ρεσιακών οχημάτων και μηχανημάτων στο αστυνομικό προ¬ 
σωπικό της Ελληνικής Αστυνομίας" (Α -133), καθώς και κάθε 
άλλη διάταξη που αντίκειται στις διατάξεις του παρόντος. 

Άρθρο 16. 

Έναρξη ισχύος. 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος.- 

Αθήνα, 3 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

-*- 

ΑΠΟΦΑΣΕΙ Σ 

( 2 ) 

Αλλαγή της επωνυμίας του Γραφείου Αντιπροσωπείας στην 
Ελλάδα της τράπεζας "Βαποα ΟοΓππίθΓοίαΙθ ΙΐαΙίαηα 
δ.ρ.Α.", με έδρα το Μιλάνο, η άδεια λειτουργίας του οποί¬ 
ου είχε παρασχεθεί με την απόφαση ΝΕ 58/5/15.11.74. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ, 
(Συνεδρίαση 102/21.5.2001, θέμα 5) 

Αφού έλαβε υπόψη: 

α) τις διατάξεις του άρθρου 55Α του Καταστατικού της 
Τράπεζας της Ελλάδος, όπως ισχύει, 

β) τις διατάξεις του Α.Ν. 1665/51, περί λειτουργίας και ε¬ 
λέγχου τραπεζών, όπως ισχύει, 

γ) την απόφ. ΝΕ 58/5/15.11.1974, με την οποία είχε εγκρι- 
θεί η ίδρυση και λειτουργία Γ ραφείου Αντιπροσωπείας στην 
Ελλάδα της τράπεζας "Βαηοα ΟοπιπίθΓοίαΙθ ΙΙαΙίαπα δ.ρ.Α.", 
με έδρα το Μιλάνο, 

δ) το από 4.5.2001 (ΑΠ 24788) έγγραφο της τράπεζας Βαη- 
03 ΟοιπΓηθΓοίΗΐθ Ιΐ3ϋ3Π3 δ.ρ.Α. με το οποίο, γνωστοποιεί στην 


Τράπεζα της Ελλάδος ότι, μετά τη συγχώνευση με ενσωμά¬ 
τωσή της στην Ββποβ ΙπΙθ33 δ.ρ.Α. από την 1.5.2001, η επω¬ 
νυμία του νέου νομικού προσώπου είναι "Ββποβ ΙηΙοεα Βηποβ 
ΘΟΓΠΙΤΙΘΓΟΪ αΙθ Ι13Ν3Π3 δρΑ", 

ε) το από 9.5.2001 (ΑΠ 24782) σχετικό εισηγητικό σημείω¬ 
μα της Διεύθυνσης Γ ενικής Επιθεώρησης Τ ραπεζώντης Τ ρά- 
πεζαςτης Ελλάδος, αποφάσισε: 

Να εγκρίνει τη συνέχιση της λειτουργίας του πιο πάνω Γ ρα¬ 
φείου Αντιπροσωπείας στην Ελλάδα, η άδεια του οποίου είχε 
παρασχεθεί με την απόφαση ΝΕ 58/5/15.11.1974 υπό τη νέα 
επωνυμία: "Ββποβ Ιη1θ53 Βαηοβ ΟοπίπίθιόιβΙθ ΙΐαΙίβηβ δ.ρ.Α.". 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο, 

Αθήνα, 28 Ιουνίου 2001 

Ο Γ ραμματέας 
ΣΤ. ΠΑΠΑΔΟΠΟΥΛΟΣ 

-♦- 

(3) 

Ανάκληση της άδειας ίδρυσης και λειτουργίας του Γ ραφείου 
Αντιπροσωπείας της Εθνικής Τράπεζας της Ελλάδος Α.Ε. 
στην πόλη Μάλμοε της Σουηδίας που είχε παρασχεθεί με 
την απόφαση ΝΕ 238/21/24.5.79. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ, 
(Συνεδρίαση 103/6.6.2001, θέμα 4) 

Αφού έλαβε υπόψη: 

α) τις διατάξεις του άρθρου 55Α του Καταστατικού της 
Τράπεζας της Ελλάδος, όπως ισχύει, 

β) τις διατάξεις του Ν. 2076/92 "ανάληψη και άσκηση δρα¬ 
στηριότητας πιστωτικών ιδρυμάτων και άλλες συναφείς δια¬ 
τάξεις", όπως ισχύει, 

γ) την απόφ. ΝΕ 238/21/24.5.79 με την οποία είχε εγκριθεί 
η ίδρυση και λειτουργία Γ ραφείου Αντιπροσωπείας στην πό¬ 
λη Μάλμοε της Σουηδίας της Εθνικής Κτηματικής Τράπεζας 
της Ελλάδος Α. Ε., η οποία έχει απορροφηθεί από την Εθνική 
Τράπεζα της Ελλάδος Α. Ε., 

γ) το 390091/14.2.2001 (ΑΠ 24424) έγγραφο της Εθνικής 
Τράπεζας της Ελλάδος ΑΕ, με το οποίο γνωστοποιεί στην 
Τράπεζα της Ελλάδος τη διακοπή της λειτουργίας του πιο 
πάνω Γ ραφείου Αντιπροσωπείας της στη Σουηδία, αποφάσι¬ 
σε: 

Να ανακαλέσειτην άδεια ίδρυσης και λειτουργίας του Γ ρα¬ 
φείου Αντιπροσωπείας στην πόλη Μάλμοε της Σουηδίας της 
Εθνικής Τράπεζας της Ελλάδος Α.Ε., που είχε παρασχεθεί με 
την απόφαση ΝΕ 238/21/24.5.79. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη Ο Γ ραμματέας 

Ακριβές αντίγραφο, 

Αθήνα, 29 Ιουνίου 2001 

Ο Γ ραμματέας 
ΣΤ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ σμότης Οικονομικής Επιθεώρησης του Υπουργείου Οικονο- 

( 4 ) μικών και αναδιοργάνωση των Υπηρεσιών αυτής, στη σελίδα 
Στο 156 Π.Δ/γμα αρμοδιότητας Υπ. Οικονομικών που δη- 2100 αντικαθίσταται ολόκληρος ο πίνακας από τον λανθα- 
μοσιεύθηκε στο ΦΕΚ 129/26.6.2001 (τ.Α') και αφορά Οργανι- σμένο: 


Α/Α 

ΤΊΤΛΟΣ ΥΠΗΡΕΣΙΑΣ 

ΕΔΡΑ 

ΧΩΡΙΚΗ ΑΡΜΟΔΙΟΤΗΤΑ 
ΣΤΑ ΟΡΙΑ ΤΩΝ ΝΟΜΩΝ 


Οικονομική Επιθεώρηση 
Μακεδονίας & Θράκης 

Θεσσαλονίκη 

-Έβρου 

-Ροδόπης 

-Ξάνθης 

- Δράμας 
-Καβάλας 

- Σερρών 

- Θεσσαλονίκης 

- Χαλκιδικής 
-Κιλκίς 

- Πέλλας 
-Ημαθίας 

- Πιερίας 

- Φλώρινας 
-Κοζάνης 

1 

Οικονομική Επιθεώρηση 
Ηπείρου 

Ιωάννινα 

- Καστοριάς 

- Γρεβενών 

- Ιωαννίνων 
-Άρτας 
-Θεσπρωτίας 

- Πρέβεζας 

- Αιτωλοακαρνανίας 

- Κέρκυρας 
-Λευκάδας 


Γ* 


Κ/ΩΓΛ 

ΛλΙΓ 1 ί*π ΛΤ ίπυ^αΐΐ/1 XI1Λ 

ΣΤΑ ΟΡΙΑ ΤΩΝ ΝΟΜΩΝ 

1 

Οικονομική Επιθεώρηση 
Μακεδονίας & Θράκης 

Θεσσαλονίκη 

-Έβρου 

-Ροδόπης 

-Ξάνθης 

-Δράμας 

-Καβάλας 

-Σερρών 

- Θεσσαλονίκης 

- Χαλκιδικής 
-Κιλκίς 

- Πέλλας 
-Ημαθίας 
-Πιερίας 

- Φλώρινας 
-Κοζάνης 

I 

Οικονομική Επιθεώρηση 
Ηπείρου 

Ιωάννινα 

-Καστοριάς 

-Γρεβενών 

- Ιωαννίνων 

- Άρτας 

- Θεσπρωτίας 

- Πρέβεζας 

- Αιτωλοακαρνανίας 

- Κέρκυρας 

- Λευκάδας 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 



ΤΤΓΛΟΣ ΥΠΗΡΕΣΙΑΣ 

ΕΔΡΑ 

Οικονομική Επιθεώρηση 

Μακεδονίας & Θράκης 

Θεσσαλονίκη 

Οικονομική Επιθεώρηση 
Ηπείρου 

Ιωάννινα 

Οικονομική Επιθεώρηση 
Κεντρικής Ελλάδας 

Λάρισα 

Οικονομική Επιθεώρηση 
Πελοποννήσου 

Πάτρα 

Οικονομική Επιθεώρηση 
Αττικής και Νήσων 

Αθήνα 

Οικονομική Επιθεώρηση 

Κρήτης 

Ηράκλειο 


ΧΟΡΙΚΗ ΑΡΜΟΔΙΟΤΗΤΑ 
ΣΤΑ ΟΡΙΑ ΤΩΝ ΝΟΜΩΝ 


■Έβρου 

■Ροδόπης 

■ Ξάνθης 

■ Δράμας 
■Καβάλας 
-Σερρών 

■ Θεσσαλονίκης 

■ Χαλκιδικής 
-Κιλκίς 

■ Πέλλας 
-Ημαθίας 
-Πιερίας 
-Φλώρινας 




■ Καστοριάς 

■ Γρεβενών 

■ Ιωαννίνων 
Αρτας 

■ Θεσπρωτίας 
■Πρέβεζας 

■ Αιτωλοακαρνανίας 
■Κέρκυρας 


•Λάρισας 

■ Μαγνησίας 

■ Τρικάλων 
Καρδίτσας 

■Ευρυτανίας 
■Φθιώτιδας 
-Φω 


■ Κεφαλληνίας 
■Ζακύνθου 

■ Αχαϊας 

■ Ηλείας 

■ Κορινθίας 
•Αργολίδας 
-Αρκαδίας 

■ Μεσσηνίας 

■ Λα 



- Λέσβου 

- Χίου 
-Σάμου 

- Κυκλάδων 

- Δωδεκανήσου 


- Χανίων 

- Ρεθόμνης 
-Ηρακλείου 

- Λασιθίου 


(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
β-ιτΐ3ίΙ: ννθΟηΐΗδίΘΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοοιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• ΓιαταΦΕΚαπό 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓΠθί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























